CELEX: 32017R0586
Language: lt
Date: 2016-07-14 00:00:00
Title: 2016 m. liepos 14 d. Komisijos deleguotasis reglamentas (ES) 2017/586, kuriuo Europos Parlamento ir Tarybos direktyva 2014/65/ES papildoma informacijos keitimosi tarp kompetentingų institucijų, bendradarbiaujančių atliekant priežiūrą, patikras ir tyrimus vietoje, techniniais reguliavimo standartais (Tekstas svarbus EEE. )

31.3.2017   
            
            
               LT
            
            
               Europos Sąjungos oficialusis leidinys
            
            
               L 87/382
            
         KOMISIJOS DELEGUOTASIS REGLAMENTAS (ES) 2017/586
   2016 m. liepos 14 d.
   kuriuo Europos Parlamento ir Tarybos direktyva 2014/65/ES papildoma informacijos keitimosi tarp kompetentingų institucijų, bendradarbiaujančių atliekant priežiūrą, patikras ir tyrimus vietoje, techniniais reguliavimo standartais
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 80 straipsnio 3 dalies trečią pastraipą,
   kadangi:
   
               (1)
            
            
               informacijos, kuria reikia keistis pagal Direktyvą 2014/65/ES, taikymo sritis ir pobūdis turėtų būti pakankami, kad kompetentingos institucijos galėtų veiksmingai vykdyti savo priežiūros pareigas ir funkcijas. Todėl kompetentingoms institucijoms būtina galėti keistis informacija, kurią turėdamos jos galėtų prižiūrėti fizinių ir juridinių asmenų elgesį atitinkamose jurisdikcijose;
            
         
               (2)
            
            
               kad kompetentingos institucijos galėtų veiksmingai stebėti investicines įmones, rinkos operatorius ir duomenų paslaugų teikėjus, svarbu, kad jos keistųsi šia svarbia informacija: bendrąja informacija ir steigiamaisiais dokumentais (įskaitant nacionalinius steigiamuosius dokumentus arba kitus dokumentus, padedančius suprasti subjekto struktūrą ir veiklą); informacija, susijusia su veiklos leidimo suteikimo procesu; informacija, susijusia su investicinių įmonių valdymo organais, įskaitant tokią informaciją, kuria galima patikrinti valdymo organo narių tinkamumą, pavyzdžiui, jų darbo patirtį (įskaitant jų gyvenimo aprašymą, kuriame nurodytas atitinkamas išsilavinimas ir mokymai, ankstesnė profesinė patirtis ir profesinė veikla ar kitos susijusios funkcijos, kurių šiuo metu reikalaujama pagal Direktyvą 2014/65/ES); informacija apie jų reputaciją; informacija apie akcininkus ir narius, turinčius kvalifikuotuosius akcijų paketus, pavyzdžiui, bendrąja įmonės informacija ir informacija apie jų reputaciją; informacija apie įmonės veiklos leidimo suteikimą, įskaitant informaciją apie tas įmones, kurioms veiklos leidimas suteiktas arba nesuteiktas; informacija apie reguliuojamų rinkų organizacinius reikalavimus; informacija apie duomenų paslaugų teikėjų veiklos leidimų suteikimą; informacija apie suteiktas arba atmestas išimtis, priskiriant klientus profesionaliųjų klientų kategorijai; informacija apie sankcijas ir vykdymo užtikrinimo veiksmus; informacija apie veiklą ir susijusį elgesį bei reikalavimų laikymąsi praeityje;
            
         
               (3)
            
            
               svarbu suteikti galimybes kompetentingoms institucijoms keistis svarbia informacija ir siekiant veiksmingai stebėti kredito įstaigas, kai jos teikia investicines paslaugas ar vykdo investicinę veiklą;
            
         
               (4)
            
            
               kad kompetentingos institucijos galėtų visapusiškai vykdyti savo priežiūros pareigas, taip pat svarbu, kad jos galėtų keistis turima svarbia informacija, įskaitant informaciją apie investicines įmones, rinkos operatorius, duomenų teikimo paslaugų teikėjus, kredito įstaigas, finansų sandorio šalis, reguliuojamų rinkų narius ar dalyvius, daugiašales prekybos sistemas ar asmenis, kuriems taikomos išimtys pagal Direktyvos 2014/65/ES 2 ar 3 straipsnį. Be to, kompetentingos institucijos turėtų galėti keistis svarbia bendrąja informacija apie asmenis, teikiančius investicines paslaugas be reikiamo veiklos leidimo pagal Direktyvą 2014/65/ES;
            
         
               (5)
            
            
               nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente nustatytos nuostatos ir susijusios nacionalinės nuostatos, kuriomis į nacionalinę teisę perkeliama Direktyva 2014/65/ES, būtų pradėtos taikyti tą pačią dieną;
            
         
               (6)
            
            
               šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių reguliavimo standartų projektais;
            
         
               (7)
            
            
               EVPRI paprašė pagal Europos Parlamento ir Tarybos reglamento (ES) Nr. 1095/2010 (2) 37 straipsnį sukurtos Vertybinių popierių ir rinkų suinteresuotųjų subjektų grupės pateikti savo nuomonę;
            
         
               (8)
            
            
               EVPRI nesurengė viešų konsultacijų dėl šių techninių reguliavimo standartų projektų, nes jie susiję su informacijos keitimusi tarp kompetentingų institucijų, bendradarbiaujančių atliekant priežiūrą, patikras ir tyrimus vietoje, ir, atsižvelgiant į jų mastą ir poveikį, tai laikyta neproporcinga,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Informacija, kuria pagal Direktyvos 2014/65/ES 80 straipsnį turi keistis kompetentinga institucija, kuriai teikiamas prašymas bendradarbiauti (institucija, į kurią kreipiamasi), ir kompetentinga institucija, kuri teikia prašymą bendradarbiauti (prašančioji institucija), gali būti susijusi su šiais subjektais:
   
               a)
            
            
               investicine įmone, rinkos operatoriumi ar duomenų teikimo paslaugų teikėju, kuriems suteiktas veiklos leidimas pagal Direktyvą 2014/65/ES;
            
         
               b)
            
            
               kredito įstaiga, kuriai suteiktas veiklos leidimas pagal Europos Parlamento ir Tarybos direktyvą 2013/36/ES (3), teikiančia investicines paslaugas ar vykdančia investicinę veiklą;
            
         
               c)
            
            
               a ir b punktuose nenurodytu bet kuriuo kitu fiziniu ar juridiniu asmeniu ar bet kuriuo juridinio asmens statuso neturinčiu subjektu ar asociacija.
            
         2 straipsnis
   Su investicinėmis įmonėmis, rinkos operatoriais ar duomenų teikimo paslaugų teikėjais susijusi informacija, kuria turi būti keičiamasi
   1.   Jei kompetentinga institucija nusprendžia teikti prašymą bendradarbiauti, ji gali prašyti šios informacijos, susijusios su 1 straipsnio a punkte paminėtais subjektais:
   
               a)
            
            
               bendrosios informacijos ir dokumentų, susijusių su subjektų steigimu:
               
                           i)
                        
                        
                           informacijos, susijusios su subjektų pavadinimu, jų pagrindinės buveinės ir (arba) registruotosios buveinės adresu, kontaktiniais duomenimis, nacionaliniu subjekto identifikavimo numeriu ir ištraukomis iš nacionalinių registrų;
                        
                     
                           ii)
                        
                        
                           informacijos, susijusios su steigiamaisiais dokumentais, kuriuos subjektai turi turėti pagal savo atitinkamus nacionalinės teisės aktus;
                        
                     
         
               b)
            
            
               Direktyvos 2014/65/ES 7 straipsnio 4 dalyje nurodytos informacijos, susijusios su veiklos leidimo suteikimo subjektui procesu, jei tokia informacija nepateikta EVPRI viešajame registre, įsteigtame pagal Reglamento (ES) Nr. 1095/2010 8 straipsnio 1 dalies k punktą;
            
         
               c)
            
            
               informacijos, susijusios su subjektų valdymo organo nariais ar asmenimis, faktiškai vadovaujančiais jų veiklai, kuri buvo pateikta vykstant veiklos leidimo suteikimo procesui, įskaitant:
               
                           i)
                        
                        
                           jų vardus ir pavardes, asmens identifikavimo numerius (jei yra toje valstybėje narėje), gyvenamąją vietą ir kontaktinius duomenis;
                        
                     
                           ii)
                        
                        
                           informaciją apie pareigas, į kurias tokie asmenys paskiriami subjekte;
                        
                     
                           iii)
                        
                        
                           valdymo struktūros organizacinę schemą arba asmenų, atsakingų už veiklą, vykdomą subjekto pagal Direktyvą 2014/65/ES, identifikavimą;
                        
                     
         
               d)
            
            
               informacijos, reikalingos subjektų valdymo organo narių ar asmenų, faktiškai vadovaujančių jų veiklai, tinkamumui įvertinti, įskaitant:
               
                           i)
                        
                        
                           informaciją, susijusią su darbo patirtimi;
                        
                     
                           ii)
                        
                        
                           informaciją, susijusią su nario ar asmens reputacija, įskaitant:
                           
                                       —
                                    
                                    
                                       informaciją apie teistumą ar baudžiamuosius tyrimus arba procesus, atitinkamas civilines ir administracines bylas ir drausmines priemones (įskaitant bendrovės direktoriaus pašalinimą, bankroto, nemokumo ar panašias procedūras), pateikiant oficialią pažymą, jeigu ją galima gauti, arba kitą lygiavertį dokumentą;
                                    
                                 
                                       —
                                    
                                    
                                       informaciją apie asmens atžvilgiu vykdomus tyrimus, vykdymo užtikrinimo bylas, jam skirtas sankcijas ar kitą vykdymo užtikrinimo sprendimą;
                                    
                                 
                                       —
                                    
                                    
                                       atsisakymą registruoti, suteikti veiklos leidimą, narystę arba licenciją vykdyti prekybą, užsiimti verslu arba profesine veikla; tokios registracijos, veiklos leidimo, narystės arba licencijos atšaukimą, panaikinimą arba galiojimo pasibaigimą, arba reguliavimo institucijos, valdžios institucijos, profesinės organizacijos arba asociacijos atliktą pašalinimą;
                                    
                                 
                                       —
                                    
                                    
                                       atleidimą iš pareigų darbe arba pareigų patikos fonde, patikėjimo santykių nutraukimą ar panašią padėtį;
                                    
                                 
                     
         
               e)
            
            
               informacijos apie akcininkus ir narius, turinčius kvalifikuotuosius akcijų paketus, įskaitant:
               
                           i)
                        
                        
                           asmenų, turinčių kvalifikuotąjį akcijų paketą, sąrašą;
                        
                     
                           ii)
                        
                        
                           akcininkų, kurie yra įmonių grupės nariai, įmonių grupės organizacinę schemą, kurioje būtų nurodyta kiekvienos grupės įmonės vykdoma veikla ir visos grupės įmonės ar asmenys, veikiantys pagal Direktyvos 2014/65/ES nuostatas;
                        
                     
                           iii)
                        
                        
                           informaciją ir dokumentus, reikalingus jų tinkamumui įvertinti;
                        
                     
         
               f)
            
            
               informacijos apie organizacinę struktūrą, veiklos sąlygas ir atitiktį Direktyvos 2014/65/ES reikalavimams, įskaitant:
               
                           i)
                        
                        
                           informaciją apie subjektų ir jų priklausomų agentų atitikties užtikrinimo ir rizikos valdymo politiką ir procedūras, kurių reikalaujama pagal Direktyvą 2014/65/ES;
                        
                     
                           ii)
                        
                        
                           subjektų atitikties užtikrinimo įrašus, įskaitant kompetentingų institucijų turimą informaciją;
                        
                     
                           iii)
                        
                        
                           informaciją apie organizacinius ir administracinius susitarimus, sudarytus siekiant išvengti interesų konfliktų, kaip nurodyta Direktyvos 2014/65/ES 23 straipsnyje;
                        
                     
                           iv)
                        
                        
                           investicinių įmonių, kuriančių klientams parduosimas finansines priemones, atveju – informaciją apie kiekvienos finansinės priemonės patvirtinimo procesą, įskaitant informaciją apie tikslinę rinką ir platinimo strategiją, taip pat informaciją apie jos peržiūros politikos susitarimus;
                        
                     
                           v)
                        
                        
                           investicinių įmonių atveju – informaciją, susijusią su jų pareigomis pagal Europos Parlamento ir Tarybos direktyvą 97/9/EB (4);
                        
                     
                           vi)
                        
                        
                           informaciją, kurios galima prašyti investicinių įmonių, remiantis Direktyvos 2014/65/ES 16 straipsnyje nurodyta veikla ir reikalavimais;
                        
                     
         
               g)
            
            
               informacijos apie investicinių įmonių veiklos leidimus, suteiktus pagal Direktyvos 2014/65/ES 5–10 straipsnius;
            
         
               h)
            
            
               informacijos apie reguliuojamų rinkų ir duomenų teikimo paslaugų teikėjų veiklos leidimus, suteiktus atitinkamai pagal Direktyvos 2014/65/ES 44, 45 ir 46 straipsnius ir 59–63 straipsnius;
            
         
               i)
            
            
               informacijos apie suteiktas arba atmestas išimtis klientams, kurie paprašius gali būti laikomi profesionaliaisiais klientais, kaip nurodyta Direktyvos 2014/65/ES II priede;
            
         
               j)
            
            
               informacijos apie subjektams taikytas sankcijas ir vykdymo užtikrinimo veiksmus, įskaitant:
               
                           i)
                        
                        
                           informaciją apie subjektui ar subjekto valdymo organo nariui ar asmenims, faktiškai vadovaujantiems jo veiklai, taikytas sankcijas;
                        
                     
                           ii)
                        
                        
                           informaciją, susijusią su subjektų ar asmenų, užimančių vadovų pareigas, padarytais pažeidimais;
                        
                     
                           iii)
                        
                        
                           informaciją apie teistumą, baudžiamuosius ar administracinius tyrimus arba procesus, atitinkamas civilines ir administracines bylas ir drausmines priemones, pateikiant oficialią pažymą, jeigu ją galima gauti, arba kitą lygiavertį dokumentą;
                        
                     
         
               k)
            
            
               informacijos, susijusios su veikla ir atitinkamu elgesiu bei reikalavimų laikymusi praeityje, kurie susiję su prašymo tema, įskaitant:
               
                           i)
                        
                        
                           informaciją apie subjekto verslo veiklą pagal Direktyvą 2014/65/ES;
                        
                     
                           ii)
                        
                        
                           vidaus protokolą ar įrašus, saugomus įmonių ir filialų, kad juos galėtų patikrinti atitinkama kompetentinga institucija;
                        
                     
         
               l)
            
            
               bet kokios kitos informacijos, būtinos siekiant bendradarbiauti atliekant priežiūrą, patikras ar tyrimus vietoje, kaip nurodyta Direktyvos 2014/65/ES 80 straipsnio 1 dalyje.
            
         2.   Jei valstybė narė reikalauja, kad trečiosios valstybės įmonė įsteigtų filialą pagal Direktyvos 2014/65/ES 39 straipsnio 1 ir 2 dalis, kitos valstybės narės kompetentinga institucija gali paprašyti institucijos, atsakingos už to filialo priežiūrą, informacijos, susijusios su filialo atidarymo leidimu, kurią ji gavo iš buveinės valstybės institucijos, įskaitant:
   
               a)
            
            
               informaciją, susijusią su atitikties Europos Parlamento ir Tarybos reglamentui (ES) Nr. 600/2014 (5) arba nuostatoms ir priemonėms, priimtoms siekiant perkelti Direktyvą 2014/65/ES į nacionalinę teisę, priežiūra;
            
         
               b)
            
            
               trečiosios valstybės investicinės įmonės valdymo organo ar asmenų, faktiškai vadovaujančių subjekto veiklai, atsakymą į kompetentingos institucijos klausimus.
            
         3 straipsnis
   Su kredito įstaigomis susijusi informacija, kuria turi būti keičiamasi
   Jei kompetentinga institucija nusprendžia teikti prašymą bendradarbiauti, ji gali prašyti šios informacijos, susijusios su 1 straipsnio b punkte paminėtais subjektais:
   
               a)
            
            
               2 straipsnio 1 dalies a, f, i ir j punktuose nurodytos informacijos;
            
         
               b)
            
            
               bet kokios papildomos informacijos, susijusios su kredito įstaigų atitikties Reglamentui (ES) Nr. 600/2014 arba nuostatoms ir priemonėms, priimtoms siekiant perkelti Direktyvą 2014/65/ES į nacionalinę teisę, priežiūra;
            
         
               c)
            
            
               bet kokios kitos informacijos, būtinos siekiant bendradarbiauti atliekant priežiūrą, patikras ar tyrimus vietoje, kaip nurodyta Direktyvos 2014/65/ES 80 straipsnio 1 dalyje.
            
         4 straipsnis
   Informacija, susijusi su 1 straipsnio c punkte nurodytais asmenimis, kuria turi būti keičiamasi
   1.   Jei kompetentinga institucija nusprendžia teikti prašymą bendradarbiauti dėl 1 straipsnio c punkte nurodytų fizinių asmenų, ji gali prašyti nurodyti bent asmens vardą ir pavardę, gimimo datą ir vietą, nacionalinį asmens identifikavimo numerį, adresą ir kontaktinius duomenis.
   2.   1 straipsnio c punkte nurodytų juridinių asmenų ar bet kurio juridinio asmens statuso neturinčio subjekto ar asociacijos atveju kompetentinga institucija taip pat gali prašyti pateikti bent dokumentus, kuriais patvirtinamas įmonės pavadinimas ir jos pagrindinės buveinės registruotasis adresas bei pašto adresas (jei skiriasi), kontaktinius duomenis ir jų nacionalinį identifikavimo numerį; teisinės formos registracijos dokumentą pagal atitinkamus nacionalinės teisės aktus; išsamų asmenų, kurie faktiškai vadovauja veiklai, sąrašą, jų vardus ir pavardes, gimimo datas ir vietas, adresus, kontaktinius duomenis ir nacionalinius identifikavimo numerius.
   3.   Be to, kompetentingos institucijos gali prašyti toliau nurodytos informacijos, kuria reikia keistis ir kuri susijusi su asmenimis, teikiančiais investicines paslaugas ar vykdančiais investicinę veiklą be reikalingo veiklos leidimo arba registracijos pagal Direktyvą 2014/65/ES:
   
               a)
            
            
               duomenų apie teikiamas investicines paslaugas ir vykdomą investicinę veiklą;
            
         
               b)
            
            
               duomenų apie bet kuriuos asmenis, su kuriais buvo susisiekęs fizinis ar juridinis asmuo, susijęs su investicinių paslaugų teikimu ar investicinės veiklos vykdymu be reikalingo veiklos leidimo arba registracijos.
            
         4.   Bet kuriuo atveju kompetentingos institucijos gali prašyti informacijos apie asmenis, nurodytus 1 straipsnio c punkte, kuri gauta pagal Reglamentą (ES) Nr. 600/2014 arba nuostatas, priimtas įgyvendinant Direktyvą 2014/65/ES, ir kuri susijusi su atitikties tam reglamentui arba nuostatoms, priimtoms įgyvendinant tą direktyvą, priežiūra, arba gali prašyti bet kokios kitos informacijos, būtinos siekiant bendradarbiauti atliekant priežiūrą, patikras ar tyrimus vietoje, kaip nurodyta Direktyvos 2014/65/ES 80 straipsnio 1 dalyje.
   5 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo Direktyvos 2014/65/ES 93 straipsnio 1 dalies antroje pastraipoje nurodytos pirmosios datos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 349.
   
      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
   
      (3)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
   
      (4)  1997 m. kovo 3 d. Europos Parlamento ir Tarybos direktyva 97/9/EB dėl investuotojų kompensavimo sistemų (OL L 84, 1997 3 26, p. 22).
   
      (5)  2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84–148).